નૌસેના પણ કોચ્ચિના પૂર પ્રભાવિત વિસ્તારોમાં ફસાયેલા લોકોને રાહત સામગ્રી પહોંચાડવાનું કામ કરી રહી છે. હજારો લોકોને અત્યાર સુધી બચાવી લેવાયા છે. કોડાગુના પૂર પ્રભાવિત વિસ્તારમાં પોલિસ અને એનડીઆરએફનું સંયુક્ત બચાવ અભિયાન ચાલુ છે. પૂરના કારણે ટ્રેન અને પરિવહન સેવાઓ ઠપ્પ થઈ ગઈ છે. રસ્તાઓ અને ઈમારતોમાં પાણી ભરાઈ ગયા છે. લોકોને બહાર કાઢવા માટે બોટનો ઉપયોગ કરવામાં આવી રહ્યો છે. વળી, દક્ષિણ પશ્ચિમ ચોમાસુ આ સપ્તાહના અંતમાં તમિલનાડુ અને કર્ણાટક સાથે કેરળમાં પણ વરસવાના અણસાર છે.